《念奴娇十一首 其四》
清代·史承谦

轻阴小雨，乍烧灯过了，绿窗寒彻。空画丙丁新帖子，转听虚檐彻雪。

二月东风，一番花信，强半都彻歇。梅魂未断，冷香应是吹折。

谁会个里浓愁，丝缠露泣，枉费闲疼热。双燕天涯飞不到，漫把湘帘斜揭。

挑菜期过，满裙信杳，判得芳音绝。眼看春去，心情分付鶗鴂。

作者简介：江苏宜兴人，字位存。诸生。工词，能采集众家之长，并自出新意。有《小眠斋词》。